ແຮງງານຕ່າງດ້າວຢູ່ໃນລາວ ເກືອບຮອດ 25 ພັນຄົນ ແມ່ນທໍາງານຢ່າງຜິດກົດໝາຍ
ລາວຄາດຄະເນ​ວ່າ ມີ​ແຮງງານ​ຕ່າງ​ດ້າວຢູ່ ຫລາຍ​ກວ່າ 120 ພັນ​ຄົນ ​ແລະ​ເກີນ​ກວ່າ 80% ​ຂອງ​ຈໍານວນ​ນີ້ ​ເປັນ​ແຮງງານທີ່​ຜິດກົດໝາຍ.
ທາງການລາວປະມານການວ່າ ມີແຮງງານຕ່າງດ້າວ ຢູ່ໃນລາວຫລາຍກວ່າ 120 ພັນຄົນ ແລະ ເກີນກວ່າ 80% ໃນຈໍານວນດັ່ງກ່າວນີ້ ເປັນແຮງງານ ທີ່ລັກລອບທໍາງານຢູ່ໃນລາວ ໂດຍຜິດກົດໝາຍ ເຈົ້າໜ້າທີ່ກະຊວງແຮງງານ ແລະສະຫວັດດີການສັງຄົມ ໄດ້ໃຫ້ການຢືນຢັນວ່າ ໃນປັດຈະບັນນີ້ ມີແຮງງານຕ່າງດ້າວ ຢູ່ໃນລາວຈໍານວນທັງໝົດ ຫລາຍກວ່າ 120 ພັນຄົນ ຊຶ່ງຈາກການເກັບກໍາຂໍ້ມູນໃນໄລຍະ 1 ປີ ທີ່ຜ່ານມາ ກໍພົບວ່າ ແຮງງານຕ່າງດ້າວສ່ວນໃຫຍ່ນັ້ນ ເດີນທາງມາຈາກປະເທດຫວຽດນາມ, ຈີນ ແລະໄທ ຕາມລໍາດັບ ກັບທັງຍັງສໍາຫລວດພົບ ອີກດ້ວຍວ່າ ໃນຈໍານວນແຮງງານຕ່າງດ້າວເຫລົ່ານີ້ ກໍຄິດເປັນຫລາຍກວ່າ 80% ທີ່ເປັນແຮງງານ ທີ່ລັກລອບທໍາງານຢູ່ໃນລາວ ໂດຍຜິດກົດໝາຍ ທັງນີ້ກໍເນື່ອງຈາກວ່າ ແຮງງານລາວສ່ວນໃຫຍ່ໃນປັດຈຸບັນນີ້ ເປັນແຮງງານທີ່ບໍ່ມີຝີມື ຈຶ່ງ ບໍ່ສາມາດທີ່ຈະຕອບສະໜອງ ຄວາມຕ້ອງການດ້ານແຮງງານຂອງບັນດາບໍລິສັດຕ່າງຊາດ ລົງທຶນຢູ່ໃນລາວໄດ້ຢ່າງພຽງພໍ ເຊິ່ງກໍເປັນຜົນເຮັດໃຫ້ບັນດາບໍລິສັດຕ່າງຊາດຕ້ອງພາກັນ ແກ້ໄຂບັນຫາ ດ້ວຍການນໍາເຂົ້າແຮງງານທີ່ມີຝີມື ຈາກຕ່າງປະເທດເປັນດ້ານຫຼັກ ຕໍ່ກໍລະນີດຽວກັນນີ້ ທ່ານນາງ ອ່ອນຈັນ ທໍາມະວົງ ລັດຖະມົນຕີ ວ່າການກະຊວງແຮງງານ ແລະ ສະຫວັດດີການສັງຄົມ ກໍໄດ້ຖະ ແຫຼງຍອມຮັບວ່າ ການທີ່ທາງ ການລາວເອງກໍມີຂໍ້ຈໍາກັດໃນ ດ້ານການພັດທະນາຝີມືແຮງງານ ນັ້ນ ກໍຄືສາເຫດທີ່ສໍາຄັນປະການ ນຶ່ງທີ່ເຮັດໃຫ້ບໍ່ສາມາດຕອບສະ ໜອງແຮງງານມີຝີມື ໃຫ້ແກ່ບັນ ດາບໍລິສັດຕ່າງຊາດ ທີ່ລົງທຶນຢູ່ ໃນລາວໃຫ້ໄດ້ຢ່າງພຽງພໍ ຍິ່ງໄປກວ່ານັ້ນ ການບໍລິຫານ ແລະການຄຸ້ມຄອງແຮງງານພາຍໃນລາວ ແຮງງານຕ່າງດ້າວ ໃນລາວ ກໍຍັງປະຕິບັດໄດ້ຢ່າງບໍ່ທົ່ວເຖິງ ແລະຂາດປະສິດທິພາບໃນທຸກໆດ້ານອີກດ້ວຍ ດັ່ງ ທີ່ທ່ານນາງ ອ່ອນຈັນໄດ້ຖະແຫລງຍອມຮັບໃນຕອນນຶ່ງວ່າ: ແຕ່ຢ່າງໃດກໍຕາມ ທ່ານນາງ ອ່ອນຈັນ ກໍໄດ້ຖະແຫຼງຢືນຢັນວ່າ ລັດຖະບານລາວ ໄດ້ວາງຄາດໝາຍ ທີ່ຈະສ້າງວຽກເຮັດ ງານທໍາໃຫ້ແກ່ປະຊາຊົນໃຫ້ໄດ້ເຖິງ 276,828 ຄົນ ນັບຈາກປັດຈຸບັນໄປ ຈົນ ເຖິງປີ 2015 ໂດຍໃນຕໍາແໜ່ງງານເຫຼົ່ານີ້ ຍັງຈະເປັນວຽກງານທີ່ຈະຕ້ອງໃຊ້ແຮງງານ ທີ່ມີຝີມືເປັນທີ່ຍອມຮັບຂອງບັນດາບໍລິສັດ ຕ່າງຊາດທີ່ລົງທຶນຢູ່ໃນລາວດ້ວຍ ທັງນີ້ ໂດຍອີງຕາມລາຍງານສະຖິຕິຂອງ ກະຊວງແຮງງານລາວ ກໍໄດ້ລະບຸວ່າ ໃນໄລຍະ 1 ປີທີ່ຜ່ານມາ ທາງການລາວ ສາມາດພັດທະນາແຮງງານມີຝີມືໄດ້ທັງໝົດ 44 ພັນກວ່າຄົນ ຫລືຄິດເປັນ 15% ເທົ່ານັ້ນ ຂອງຜນການສ້າງວຽກເຮັດງານທໍາ ຈົນເຖິງປີ 2015 ດັ່ງກ່າວ ຊຶ່ງກໍໝາຍຄວາມວ່າ ການທີ່ທາງການລາວ ຈະສາມາດບັນລຸເປົ້າໝາຍທີ່ວາງໄວ້ດັ່ງກ່າວ ໄດ້ຢ່າງແທ້ຈິງນັ້ນ ກໍຈະຕ້ອງດໍາເນີນການພັດທະນາແຮງງານມີຝີມື ໃຫ້ໄດ້ເຖິງ 55, 300 ກວ່າຄົນ ໃນແຕ່ລະປີ ນັ້ນເອງ